STOP DIARRHOEA STEERING COMMITTEE KOLASIBAH THUTKHAWM A NI,"982/2024-2025 Dated Kolasib the 27th June, 2024: Vawiin chawhnu khan CMO Office Chamber, Kolasib ah 'Stop Diarrhoea Steering Committee' thutkhawmna neih a ni a. Dr. RK Lalthlamuana, Sr. Chief Medical Officer, Kolasib chuan he hun hi a kaihhruai a ni. Dr. RK Lalthlamuana, Sr. CMO chuan kum dangah chuan Intensified Diarrhoea Control Forthnight (IDCF) an hman thin thu sawiin, kumin atang hian  central lamin rawn tidanglamin thla hnih chhunga he campaign hi hman tura ruahmanna a awm thu a sawi a. India ramah hian kum nga hnuai lam mithi zingah a hian  5.8% hi  diarrhoea avanga thi annih thu a sawi a. Chumi a vang chuan inven a pawimawh thu sawiin tui in tur te, thianghlimna kawng ah te, sahbawn nena kut silfai te, ei leh in that te, ORS leh Zinc te naupangah pek a pawimawh thu a sawi a. Hriselna kawnga hmalatute chauh nilovin line department-te nena tan tlan a pawimawh thu a sawi a. Sr. CMO chuan, kawthalo chu naupangah chuan a hlauawm em em a ni a ti a, chuvang chuan a bikin Kolasib District huam chhung a naupang kum nga hnuailam mi 8129 vel te chu he campaign hian tumchhuah a tum a ni, a ti bawk. He thutkhawm a hian 'Stop Diarrhoea Campaign' thla hnih chhung  (July-August) a  line department te nena hmalak dan tur hrang hrang sawiho a ni a, an hmalak na te chu August 31 ralh hma a Sr. CMO hnenah thehlut tura ruahman a ni a. Kuminah hian ‘Kawthalo ven nan faina leh ORS a pawimawh’ tih thupui a hman tur a ni dawn a. July ni 1, 2024 hian New Builum Sub Centre-ah Campaign hawnna buatsaih tura ruahman a ni bawk. Attachment Loading attachment...",Dated: 27 th Jun 24 5:04 PM,https://dipr.mizoram.gov.in/post/stop-diarrhoea-steering-committee-kolasibah-thutkhawm-a-ni